ได้ไปตรวจหนองในด้วยวิธี NAT มาโดยตรวจปัสสาวะที่คลินิกนิรนามทราบผลใน 5 วันทำการ ก่อนตรวจเจ้าหน้าที่ได้บอกให้เก็บฉี่ตั้งแต่เริ่ม แต่ตอนเข้าห้องน้ำฉี่ตอนแรกพลาดเป้าไม่เข้าไปในกระบอก แล้วไม่ได้แจ้งเจ้าหน้าที่ก่อน อยากทราบว่ามีผลอะไรต่อการตรวจไหม ผลตรวจเป็นลบ ตรวจหลังมีความเสี่ยงโดนการถูกออรัลสด เกินกว่า 3 เดือนแล้วแต่ไม่มีอาการใดๆ แต่กังวลมากกลัวเป็นแล้วไม่มีอาการ ขอบพระล่วงหน้าครับ
สวัสดีครับ ตามทฤษฎีแล้ว ในการตรวจ NAT ควรใช้ปัสสาวะในช่วงแรก เพื่อให้ได้ผลที่ถูกต้องที่สุด ดังนั้น การใช้ปัสสาวะในช่วงหลังจากนั้นอาจจะมีประสิทธิผลของการตรวจลดลงได้ แต่กระนั้น ก็ควรพิจารณาปัจจัยอื่นประกอบด้วย เช่น มีอาการหรือไม่ หากไม่มีอาการของโรคหนองใน ก็ยังมีความเป็นไปได้ค่อนข้างน้อยครับอย่างไรก็ดี หากยังมีความกังวลมาก หรือ คิดว่าผู้ร่วมกิจกรรมมีความเสี่ยงสูงจริงๆ ก็อาจจะขอทางคลินิกขอตรวจซ้ำครับ แต่ในอนาคต หากไม่สามารถเก็บตัวอย่างได้ตามที่ขอแล้ว ก็ควรแจ้งพนักงานหรือแพทย์โดยตรง เพื่อรับคำแนะนำในการเก็บตัวอย่างต่อไปครับ